Tres vins de la DO Conca entre els guardonats als premis Vinari 2019 | EFMR.cat\nInici Notícies Tres vins de la DO Conca entre els guardonats als premis Vinari...\nLliurament dels Premis Vinari dels vins catalans 2019 a l'auditori de Vilafranca del Penedès. Foto: Jordi Play\nTres vins de la DO Conca entre els guardonats als premis Vinari 2019\nL’Auditori de Vilafranca del Penedès va acollir divendres a la nit la setena edició dels Premis Vinari. Els guardons, que pretenen donar a conèixer els millors vins de Catalunya van mostrar la bona salut del sector del vi i cava català.\nEl Blanc amb Criança Sons de Prades 2017 de la Família Torres ha estat el vi millor puntuat de la Conca de Barberà. Destaca per rebre el Vinari de Plata 2019 a la categoria general de Blanc Criança.\nEls vins competien en dotze categories, cadascuna de les quals ha rebut un Vinari d’Or, tres Vinari de Plata i cinc Vinari de Bronze. Durant l’acte de lliurament dels Premis s’han donat a conèixer tots ells, i entre altres premis els Vinaris Especials a les DO, que reconeixen els tres millors vins de cadascuna de les dotze Denominacions d’Origen de Catalunya.\nPel que fa a aquesta classificació dels millors vins per Denominació DO Conca de Barberà Sons de Prades 2017 de la Família Torres es va emportar el Vinari d’Or i el Cara Nord Negre 2016 el Vinari de Plata. I en tercera posició el Caliu 2014 del celler Vega Aixalà s’emportava el Vinari de Bronze de la DO Conca de Barberà.\nLa consellera d’Agricultura de la Generalitat, Teresa Jordà, va presidir l’acte i va repartir premis de 12 categories, en què van competir 948 referències de 260 cellers de les 12 DO catalanes.\nDins dels premis Vinari 2019 també varen ser guardonats com a millor cooperativa del 2019 Cellers Domenys, de les quals tres pobles de la comarca en formen part. També Cellers Domenys va guanyar 5 premis, 2 amb cava elaborat a la comarca i de 3 vins.\nArticle anteriorMultitudinària concentració a Montblanc de rebuig a la sentència\nArticle següentUnes 150 persones de la Conca participen a la Marxa per la Llibertat\nEnric Paris 17 d'octubre de 2019 At 10:53\nDins dels premis Vinari 2019 també varen ser guardonats com a millor cooperativa del 2019 Cellers Domenys, de les quals tres pobles de la comarca en formen part.\nTambé Cellers Domenys va guanyar 5 premis, 2 amb cava elaborat a la comarca i de 3 vins.\nÉs una llàstima que la notícia surti a mitges.\nCellers Domenys també forma part de la Comarca i ara més que mai que el seu president és de Blancafort.


El dilluns 4 d’abril va tenir lloc, a la sala Pere i Joan Coromines de l’IEC, i també de manera virtual, el discurs de recepció com a membre numerari de la Secció de Ciències i Tecnologia de Francesc Xavier Grau i Vidal, sota el títol La modelització de la turbulència.\nEl catedràtic de Ciències de la Computació i Intel·ligència Artificial, investigador ICREA Acadèmia de la Universitat Rovira i Virgili (URV) i membre numerari de l’IEC, Josep Domingo, va donar la benvinguda als assistents i va definir Xavier Grau i Vidal com «una persona que ho ha estat tot en el món universitari.\n»Jo l’havia conegut quan era director del departament d’Enginyeria Mecànica a la Rovira i Virgili, després va ser vicerector de diversos camps dins de la universitat, va ser-ne rector durant vuit anys i va ser el responsable de la pujada de la URV als rànquings, juntament amb el rector Arola».\nJosep Domingo va posar èmfasi en el fet que «el país també ha pogut gaudir del seu bon fer: va ser secretari d’Universitats i Recerca i és algú que, a part de la seva activitat de recerca en turbulència i en mecànica de fluids, té el món universitari al cap i és autor de diverses obres de planificació i de visió del que hauria de ser el sistema universitari de recerca del país».\nDesprés va ser el torn de Francesc Xavier Grau i Vidal, que va llegir el seu discurs, anomenat La modelització de la turbulència. «Amb la meva incorporació a l’IEC —va afirmar—, hi té entrada una petita manifestació de l’àmbit científic de la dinàmica de fluids».\nGrau i Vidal va explicar que és en aquest àmbit —que és alhora objecte d’estudi des de la física, les matemàtiques i l’enginyeria— on ha desenvolupat la seva activitat científica durant pràcticament quaranta anys. «Ho he fet a partir d’interessos molt relacionats amb la indústria química i amb el medi ambient, tan connaturals al Camp de Tarragona i a la meva universitat».\nVa reconèixer que, en l’elecció del tema, hi havia una raó personal, la pregunta que, el gener de 1983, li va fer el seu director de tesi, el professor Francesc Giralt: «Què en saps, del model k-E?»\nEn aquell moment «ni tan sols podia identificar que m’estava parlant d’un model de turbulència», però, amb aquesta pregunta «vaig començar l’apassionant viatge en el món de la ciència».\nGrau i Vidal, en el seu discurs, va analitzar diverses definicions de turbulència, amb aproximacions des de l’art (els dibuixos de remolins de Da Vinci), la poesia (un poema de Lewis Fry Richardson, matemàtic i meteoròleg anglès) i fins i tot acudits de científics que, inquiets amb les dificultats de la matèria, la comparaven amb l’electrodinàmica quàntica, que tampoc compta amb una teoria analítica simple. I és que, com va comentar, «la turbulència és l’únic camp de la mecànica clàssica que encara no té una explicació completa».\nEl professor va dir que «l’essència de la turbulència són els remolins de totes mides, des de la més gran del sistema de què es tracti fins a grandàries microscòpiques», però que, precisament una de les dificultats del problema de la turbulència és definir quin és el problema teòric de la turbulència. I això que el seu estudi és cabdal en l’enginyeria aeronàutica, naval i civil (ponts, canals, dics...); és present en l’arquitectura i en l’àmbit biomèdic; omnipresent en l’enginyeria industrial; clau en l’enginyeria ambiental i determinant en les ciències de l’atmosfera i en l’oceanografia. «Bàsicament, podem dir que la turbulència és ubiqua».\nFinalment, tornant a la pregunta inicial, Grau i Vidal va dir que «el model k-èpsilon és un model de turbulència complet, és el més utilitzat en la indústria» i que «consta de l’equació de k i una equació per l’èpsilon. Es pot derivar una equació exacta per èpsilon, però és impracticable». «La simulació numèrica per ordinador és l’única aproximació que funciona». Tanmateix, «és atacar el problema per força bruta», va reconèixer.\nL’acte va ser organitzat per la Secció de Ciències i Tecnologia de l’IEC.


Un mort i tres ferits en un incendi al carrer Verdi | Gramenet 2.0\n← Un total de 79.008 colomenses pueden votar\nAssassinat un home al Fondo →\nUn mort i tres ferits en un incendi al carrer Verdi\nIntervenció dels bombers al carrer Verdi.\nUn incendi ha provocat aquest divendres un mort i cinc ferits en un àtic del número 56 del carrer Verdi per causes que encara es desconeixen. L’estructura de l’edifici no ha quedat danyada. Al domicili sinistrat, habitat per una família, el pare, la mare i un dels fills ha resultat ferit amb cremades de diversa gravetat. Un altre dels fills, amb cremades més greus, ha mort. Es tracta d’un home, J. C., de 48 anys. Els afectats han estat traslladats a l’Hospital de la Vall d’Hebron i Can Ruti.\nEls Bombers han rebut la trucada poc després de les tres de la matinada i han pogut extingir l’incendi en mitja hora. Com a mesura de precaució s’ha desallotjat als veïns dels immobles contigus, que han pogut tornar a les seves cases poc després.\nFiled under Actualitat Tagged with mort, suc\nOne Response to Un mort i tres ferits en un incendi al carrer Verdi\n20/05/2011 a les 16:20\nNuestro más sentido pésame a familiares y vecinos


'La llista de Falciani' inaugurarà la 18a edició de DocsBarcelona - SIESTV\n14 abr. 2015 'La llista de Falciani' inaugurarà la 18a edició de DocsBarcelona\nLa seva estrena donarà el tret de sortida el 27 de maig a cinc dies del millor cinema documental de l'any\nPosted at 08:00h in Cultura, Tendències by siestv\nDocsBarcelona s’endinsarà en els soterranis més foscos del poder financer per obrir la programació de la seva divuitena edició el pròxim 27 de maig. Amb La llista de Falciani (Falciani’s Tax Bomb), el director de Google i el cervell mundial, Ben Lewis, torna al Festival Internacional de Cinema Documental de Barcelona. Aquest serà el primer d’una quarentena de títols que copsaran el pols del món, recollint les petites i commovedores històries que el transformen i també els grans debats que el sacsegen. El bo i millor de la darrera collita de documentals i gran part dels seus artífexs i protagonistes recalaran del 25 al 31 de maig a l’Aribau Club, el CCCB i La Pedrera.\nL’estrena de La llista de Falciani, coproducció entre Alemanya i Catalunya, arriba en ple debat sobre la impunitat del frau fiscal, i analitza la controvèrsia generada envers la privacitat bancària i l’evasió d’impostos, descoberta arran del robatori de dades que Hervé Falciani va fer a l’HSBC. 130.000 comptes protegits, de ciutadans de 180 països, van arribar a les mans dels governs afectats. En menys d’una dècada i a l’ombra de la crisi financera, aquesta filtració ha canviat les regles del joc. L’accés directe a Hervé Falciani, entrevistes amb els personatges més rellevants d’Europa i els Estats Units, i les animacions tracen, a una escala mai vista fins ara, tota la història d’un escàndol bancari.\nA més a més, com la indústria del cinema documental es troba en constant ebullició, es donarà cita a la capital catalana amb una intensa agenda. 40 dels 153 projectes presentats optaran a trobar finançament als Speed Meetings, al Latin Pitch o a l’Interactive Pitch, activitats de l’apartat Indústria de DocsBarcelona. El 46% d’aquests projectes provenen de Catalunya i Espanya i la resta de 42 països diferents, amb una bona representació de Regne Unit, França, Itàlia, Colòmbia i els Estats Units. El 2 d’abril es coneixeran els 44 projectes seleccionats.\nbarcelona, Cinema documental, docsbarcelona


Metro i bus llançadora, l'alternativa al tall de l'R3 i l'R4 el Nadal 2019 | betevé\nEl metro i un bus llançadora, alternatives al tall de l’R3 i l’R4 a la Sagrera aquest Nadal\nLes obres dels túnels viaris de Glòries obliguen a interrompre la circulació de trens entre les estacions d'Arc de Triomf i Sant Andreu Arenal entre el 21 de desembre i el 5 de gener\nRedacció | dijous, 19 de desembre del 2019, a les 11.33\nEls usuaris de l’R3, l’R4 i l’R12 de Rodalies es trobaran aquest Nadal que l’estació de la Sagrera estarà tancada i que la circulació ferroviària quedarà interrompuda entre les estacions d’Arc de Triomf i Sant Andreu Arenal. El tall començarà el dissabte 21 de desembre i s’allargarà fins al diumenge 5 de gener, i el motiu són els obres de reforç que s’han de fer a l’interior del túnel d’Adif de la plaça de les Glòries.\nPer pal·liar-ne els efectes entre els usuaris, Renfe i TMB han dissenyat un pla de transport alternatiu. Així, els usuaris de les línies R3 i R4 Nord tindran dues opcions: continuar el viatge amb l’L1 del metro, que durant aquest període reforçarà el servei amb tres trens més en hores punta els dies laborables, o bé agafar un bus llançadora entre les estacions de Sant Andreu Arenal, la Sagrera i el Clot-Aragó. Aquest bus prestarà servei tots els dies de les 6 a les 10 h i de les 16 a les 20 h, i tindrà una freqüència de pas d’entre set i vuit minuts.\nEn el cas de la línia R4 Sud funcionaran normalment fins a l’estació d’Arc de Triomf, i d’aquí es desviaran fins a Badalona, passant per l’estació de Clot-Aragó. També els trens de l’R12 circularan desviats pel Passeig de Gràcia i, per tant, no faran parada a Plaça Catalunya, Arc de Triomf, Sant Andreu Arenal i Torre Baró.\nServirà el mateix títol de transport\nPer facilitar la feina als usuaris, s’ha acordat que els títols de transport no integrats siguin també vàlids durant aquest dies per accedir al metro a les estacions de Rambla de Just Oliveras, Sants Estació, Passeig de Gràcia, Catalunya, Arc de Triomf, el Clot, Fabra i Puig, Sant Andreu, la Sagrera i Cornellà Centre.\nTots aquests canvis s’explicaran en una campanya informativa que començarà aquesta setmana tant a les estacions de Renfe com del metro, en la qual participen més de 100 persones. Els usuaris afectats també disposen de dos telèfons d’informació: 900 410 041 i el 012.\nTarifes per a TMB el 2020 i títols nous\nObres als túnels viaris de la plaça de les Glòries\nLa circulació de trens per l’estació de la Sagrera queda interrompuda per les obres de construcció del túnel viari de les Glòries. Aquest túnel va per sota de tres infraestructures viàries, una de les quals és el túnel per on passen els combois de l’R3, l’R4 i l’R12 i que ara, durant aquests dies de Nadal, s’ha de reforçar. Els treballs consisteixen a col·locar 46 bigues de reforç en un tram de 50 metres. Per fer-ho cal treure’n la catenària i, per tant, suspendre el servei de tren.\nPrèviament, ja s’ha treballat en el reforç del túnel per on passa l’R2 i el túnel de l’L1 del metro.\n— estació de la Sagrera — plaça de les Glòries Catalanes — Renfe\nAdif adjudica nous treballs als túnels de la futura estació de la Sagrera\nL’AVE “low cost” de Renfe començarà a operar entre Barcelona i Madrid el 6 d’abril\nL’incendi del carrer dels Enamorats provoca un caos circulatori als voltants\nLa C-58 entre Barcelona i Cerdanyola és el tram amb més accidents greus i mortals


Matrícula del dia 1 al 19 de setembre El Cicle Formatiu de Grau Superior de Fotografia formarà professionals de la fotografia en els camps artístic i tècnic. Els diferents mòduls que s'imparteixen combinen pràctica i teoria per tal de capacitar l'alumnat en el seu futur professional: Teoria Fotogràfica, Projectes, Història de la Fotografia, Mitjans informàtics, Laboratori, Pràctiques en empresa,... Conferències, visites a tallers de fotògrafs, sessions pràctiques als platós o a l'exterior, exposicions són algunes de les moltes activitats que oferta el centre. L'EASD Serra i Abella, especialitat Fotografia, aposta per la formació tècnica i artística de l'alumnat per tal d'oferir una formació professional completa. Tècnic o tècnica superior d'arts plàstiques i disseny en fotografia El tècnic superior en fotografia desenvolupa treballs professionals, amb domini de la tècnica i del llenguatge fotogràfic, amb la finalitat i intenció comunicativa, des de\nPremi Laus per l'alumna Desireé Arco\nL'alumna de Gràfica Publicitària Desirée Arco, ha obtingut un premi Laus pel seu treball "Entre Pins" realitzat dins l'assignatura de Projectes de 2n curs i tutorat per la Mònica Buxó. Es tracta d'un element promocional per a la Coordinadora per a la salvaguarda del Montseny, el qual, un cop plegat i muntat, esdevé una menjadora per a ocells, a més, està feta amb materials i criteris d'ecoeficiència. El disseny incorpora una gràfica al.lusiva a l'entorn natural del Montseny, i un text informatiu de la tasca d'aquesta ONG. Felicitats Desireé!


Per què l’església no vol deixar morir Eluana Englaro? - Josep Pastells\n3 de febrer de 2009 a les 11:43 am\nEm sap greu pels creients, però amb tots els meus respectes, estàn torturant a l’Eluana i a la família. Em sembla immoral, francament.\nDe viva aquesta noia, res de res, i si d’aixó en diuen vida, a mí que em disculpin.\nNo prediquen que la mort forma part de la vida?… doncs que la deixin morir en pau. Espero que aviat, tant ella com la seva familia, pugin gaudir d’aquesta pau.\n3 de febrer de 2009 a les 12:16 pm\nque dirien aquells…


Com veure la televisió canadiana a l'estranger en directe?\nCom reproduir els canals de televisió canadencs i programes de TV mentre viatgeu a l’estranger? Canadà té una part raonable de serveis de transmissió en línia. CBC, CraveTV, TSN o Shomi són algunes de les plataformes de VOD més populars que els canadencs veuen a la seva Roku, Fire TV, Apple TV i altres dispositius de streaming. El problema és que aquests canals estan geoblocats, és a dir, no podeu veure contingut en directe ni a la carta mentre estigueu a l’estranger. És possible deixar de banda les georestriccions i desbloquejar la televisió canadenca als Estats Units, Regne Unit, Austràlia i altres llocs fora de Canadà? La resposta és “Sí”. El que necessiteu és proxies VPN o Smart DNS. Segueix llegint per obtenir més informació.\n1 Com veure TV canadenc a l’estranger amb VPN\n2 Com generar canals de TV canadencs fora de Canadà amb proxies DNS intel·ligents\n3 Millors serveis de reproducció canadenca\n4 Millors programes de televisió canadenc\n5 Com veure els canals de televisió canadencs a l’estranger. Conclusió\nCom veure TV canadenc a l’estranger amb VPN\nEls llocs geoblocats i els canals de TV poden detectar la vostra ubicació actual si us plau mirant la vostra adreça IP. Cada vegada que aneu en línia, el proveïdor de serveis d’Internet us concedeix una adreça IP necessària perquè enviï i rebi dades mentre navegueu pel web. Aquesta adreça IP permet que les aplicacions i llocs que visiteu es calculin aproximadament on resideixen actualment. De manera que si intenteu veure el CBC a l’estranger, per exemple, no podreu fer-ho perquè no teniu una adreça IP canadienne. Per sort hi ha una solució. Podeu utilitzar VPN o xarxes privades virtuals per ocultar la vostra adreça IP real i aparèixer en línia mitjançant una adreça IP d’un país diferent. Seguiu les instruccions a continuació per obtenir una adreça IP canadenca a l’estranger i desbloquejar els canals de TV canadencs a l’estranger mitjançant VPN:\nPrimer de tot, registreu-vos amb un servei VPN. Assegureu-vos que el proveïdor de serveis VPN al qual us hagueu registrat té diversos servidors VPN al Canadà.\nInicieu l’aplicació i connecteu-vos a un servidor VPN al Canadà.\nAra sembla que navegueu pel web mitjançant una adreça IP canadenca.\nAmb aquest enfocament, podeu desbloquejar tots els canals canadencs en qualsevol altre lloc, inclosos Shomi, CraveTV i CBC.\nTot i que recomano utilitzar ExpressVPN per veure la televisió canadiana als EUA, principalment a causa de la garantia de reembossament de 30 dies, també podeu utilitzar altres serveis VPN com els de la taula següent. La millor cosa d’utilitzar VPN per veure serveis de transmissió de transmissions canadenques a l’estranger és que pugueu veure els vostres programes de televisió favorits a través de canals oficials de televisió canadenc en alta definició..\nCom generar canals de TV canadencs fora de Canadà amb proxies DNS intel·ligents\nEl DNS intel·ligent és l’altra solució que podeu utilitzar per evitar les restriccions regionals. A diferència de VPN, Smart DNS no us proporciona una nova adreça IP quan navegueu pel web. El trànsit d’Internet tampoc es xifrarà quan configureu Smart DNS al dispositiu. Tot i així, si només us interessa desbloquejar els vostres canals favorits a l’estranger, Smart DNS és una opció viable a la qual podeu acudir.\nEl DNS intel·ligent és compatible amb tots els dispositius. Podeu instal·lar proxies Smart DNS al vostre PC, Mac, FireStick, Apple TV, Android, Smart TV, iPhone o iPad.\nEls canals que voleu desbloquejar mitjançant Smart DNS depenen en gran mesura del servei de servidor intermediari Smart DNS que utilitzeu. Diferents serveis de proxy Smart DNS admeten el desbloqueig de diferents conjunts de canals.\nSi el vostre ISP utilitza el segrest de DNS o proxies transparents, és possible que el DNS intel·ligent no funcioni correctament.\nUna configuració Smart DNS us permet desbloquejar canals de streaming de diferents regions alhora, és a dir, podríeu veure el canal BBC iPlayer i l’Historial d’Amèrica del Regne Unit mitjançant una configuració Smart DNS mentre estigueu a l’estranger..\nNo perdreu l’accés als vostres llocs i aplicacions locals quan utilitzeu Smart DNS.\nSi busqueu un servei de proxy Smart DNS per desbloquejar canals de TV canadencs com CBC, Crave TV o City TV fora de Canadà, podeu provar-ho a Unlocator. Ofereixen als nous usuaris una prova gratuïta de 7 dies. També disposen de guies de configuració i vídeos complets per a tots els dispositius i encaminadors.\nMillors serveis de reproducció canadenca\nVídeo Prime d’Amazon canadenc\nDiscovery Channel Canadà\nMillors programes de televisió canadenc\nGran Germà Canadà\nReal mestresses de casa de Toronto\nCom veure els canals de televisió canadencs a l’estranger. Conclusió\nViatjar a l’estranger pot ser una experiència difícil, sobretot si esteu lluny de la vostra família i amics durant llargs períodes de temps. Veure canals de televisió des de casa seva pot ajudar a facilitar les coses. Amb l’ajuda de ExpressVPN i altres VPNs semblants a Canadà, podeu desbloquejar i veure tots els vostres programes de televisió canadencs preferits a qualsevol part del món.\nCom veure la televisió canadiana als Estats Units


L’aplec de Turlanda | menjadatils\nLes roses de la vida\tLa font de les Canelles\nL’aplec de Turlanda\nA Turlanda es rebia culte, durant molts anys, a Santa Llúcia. Hi anava força gent de Rocafort, Les Piles, Conesa i altres pobles de la rodalia. Es venerava a Santa Llúcia perquè preservés la vista a tots els seus fidels. De fet, “Llúcia” prové de lux (llum). El Rector de Vallfogona li va dedicar aquests versos:\nUlls y honors abrasavan\nAl cor d’un enamorat;\nEnvidreu-li en un plat\nLos ulls que danys li causaven\nSatisfent de bona gana\nDe cada un son intent:\nSocorreu a qui humilment\nLo vostre favor demana.\nEn tots els documents antics, apareix el nom de “Turlanda”, escrit amb “u”.\nTURLANDA és un nom que gairebé ha desaparegut en les nostres converses, com gairebé ha desaparegut el seu SANTUARI, puig tan sols en resten quatre parets mal sostingudes.\nTURLANDA, situada damunt d’una muntanya i al bell mig de Conesa, Rocafort i Les Piles, era pels avis d’aquesta comarca el lloc sagrat on es donaven cita tots els anys el dia 13 de Desembre (festa de Santa Llúcia). Allí tots hi eren admesos: vells, joves, infants. Tots hi feien cap.\nLa fe dels nostres avis, que gran era!… Cara amunt desafiant el mal temps, i amb santa alegria, anaven al Santuari per oferir els ex-vots pels beneficis rebuts.\nAquells vells que no tenien presses en les funcions religioses, tampoc els hi faltava les seves hores d’esbarjo.\nEra als darrers anys de la centúria passada que, per una circumstància especial, els Senyors Turlandés es veien obligats a desprendre’s d’aquella joia que tant de temps havien conservada i tants sants records guardava en el seu historial.\nQuina població serà la sortosa de conservar aqueta Santa Verge i Màrtir?\nSegons els rumors de persones d’aquell temps, a Rocafort no la volgueren. En canvi, a Conesa la volien i no els hi donaren. Fou Les Piles la vila sortosa per conservar aquella Santa Imatge i de llavors fins ara l’Ermita dedicada a Santa Eugènia serà el lloc de cita per continuar aquelles tradicionals diades comarcals el dia 13 de Desembre.\nTant prompte ho saberen les nostres autoritats, Badó, Marquet i Vila, que era secretari i mestre, es presentaren a Turlanda per emportar-se l’Imatge de la Santa. Pocs dies després es reuní tot el poble, sense cap falla, i amb sant entusiasme es dirigien al Santuari per endur-se’n les coses que hi restaven dins el Santuari. Mentre anaven traient les coses, amb gran excitament i irritació, es presentà en Pinyol, veí d’aquella contrada amenaçant-los de comunicar-ho a les Autoritats de Conesa per fer-los agafar por, però els nostres es donaren més manya i així tornaren més prompte a llurs cases, portant tots quelcom a les seves mans.\nQuan ja la tenien a Les Piles, llavors hi hagué diversitat d’opinions respecte del caire que havia de prendre diversitat.\nSegons conten els vells, determinaren que fos d’un caire religiós, si bé no hi faltés el convenient esbarjo. No es feien grans tecs, com en els temps actuals. Els menjars d’aquella jornada es reduïa tan sols a menjar fesols tous i cansalada fregida per tal de que tots poguessin assistir a tots els actes religiosos i profans.\nDe bell antuvi eren els Gallerins de La Llacuna els qui alegraven la Diada. Més tard vingueren les Gralles de diferents poblacions. I cap a finals d’aquesta primera etapa, tan sols els acords d’un violí i un clarinet divertien aquella gran gentada que de tota la comarca es reunia a la vila de Les Piles.\nAvui dia, després de moltes millores que gràcies a Déu hem pogut realitzar per atendre als Romeus devots de Santa Llúcia, us recordem aquelles pàgines viscudes d’aquell temps perquè volem que la nostra i la vostra festa torni a fer vibrar d’entusiasme tota la comarca, i, com els nostres avis, nosaltres també puguem donar-nos la cita pel dia 13 de Desembre en el Santuari de LES PILES.\nVilatans de Santa Coloma i veïns de la comarca, l’aplec de Santa Llúcia té una història. Seguim la tradició dels nostres avantpassats. LES PILES us espera.\nBrauli López, Prevere. [Novembre 1958]


Lliurades al Pavelló Olímpic Municipal les distincions dels Premis Esport i Ciutat 2018 | Reus Esport i Lleure\nInici > Notícies > Lliurades al Pavelló Olímpic Municipal les distincions dels Premis Esport i Ciutat 2018\nLliurades al Pavelló Olímpic Municipal les distincions dels Premis Esport i Ciutat 2018\nL'Ajuntament de Reus ha lliurat els Premis Esport i Ciutat 2018, durant la setena gala que s'ha realitzat al Pavelló Olímpic Municipal aquest divendres al vespre. Els guardons reconeixen anualment esportistes, persones i entitats vinculats a la ciutat que hagin destacat durant la temporada esportiva. L'acte ha estat presidit per l'alcalde, Carles Pellicer, acompanyat de diversos regidors del consistori, representants d'entitats esportives, esportistes, familiars i un nombrós públic. El jurat, format per un representant del Consell Català de l'Esport i representants de la premsa esportiva sota la presidència del regidor d'Esports Jordi Cervera, ha escollit els premiats següents:\nPremi Pioners de l'esport per reconèixer a qui amb la seva dedicació, van impulsar els inicis de l'esport a la ciutat en qualsevol de les seves vessants pròpies d'aquest impuls, com a esportista, tècnic, directiu o patrocinador a:\nXavier Sirolla Obré del Club Natació Reus Ploms, qui destaca per una trajectòria de més de 40 anys en la faceta d’entrenador de les diferents modalitats atlètiques. La tasca duta a terme amb esportistes de promoció, la detecció de talents atlètics i el seu entrenament fins arribar a situar-los al més alt nivell com a esportistes d’elit. La seva passió per l’atletisme i el seu club queda palesa amb els centenars d’atletes que han format part del les diferents generacions d’atletes i el seu compromís de seguir desenvolupant la tasca de captació i promoció.\nMaria Capdevila Ferré pionera de l’esport femení i especialment del tennis, modalitat de la qual ha estat i és una constant practicant, actualment al Tennis Monterols. Entre moltes altres fites , del 1959 al 1969 va dominar l’escena femenina del tennis a nivell territorial, en aquells moments com a tennista del Reus Ploms.\nPremi Dirigents de l’Esport a aquells dirigents de l’esport actius durant la temporada i que, amb la seva funció, han contribuït o contribueixen a l’èxit esportiu de la seva entitat i/o el seu esport a:\nAugust Pascual Prats i Josep Cutrona Suñe del Win Bike Events com a promotors de la cursa Gran Fondo La Mussara Reus. Aquests dos directius destaquen per moltes altres facetes vinculades a l’esport del ciclisme: la seva implicació, coneixement, relacions personals i determinació han culminat amb la implantació i consolidació a Reus d'una de les marxes cicloturistes referents a nivell europeu, per qualitat de la prova, participació i circuit.\nJosé M. Cano Quesada del Club Voleibol Reus. Directiu fundador i actual president del Club Voleibol Reus, ha implementat en la seva primera temporada una estructura esportiva i de competició que no deixa de créixer i suposa la recuperació del voleibol a la ciutat.\nPremi Tècnics de l’esport per la funció de tècnic esportiu, tant dels esports de competició, com de l’esport base o formatiu, valorant tant l’aspecte del rendiment esportiu, com de la transmissió de valors i del compromís amb l’esport i la ciutat, a:\nCom a Tècnics d’Esport Base a:\nSergio Flor Sanjuan del Club de Futbol Sala Reus. Aquesta entitat compta amb un important desenvolupament de la seva base i la funció tècnica del Sergi Flor és determinant per la seva evolució i consolidació.\nJavier Sama Álvarez de la Secció d'Hoquei del Reus Deportiu. Coordinador de la base del club roig i negre desenvolupa una tasca molt reconeguda en el món de l’hoquei sobre patins i té en la seva dedicació, professionalitat i contínua renovació els principals mèrits d’aquest reconeixement.\nCom a Tècnics d’Esport de Competició a:\nRamon Giralt Baiget del Reus Deportiu. Ha estat el responsable d'introduir el Hapkido a l’entitat, amb un notable èxit de participació, creixement a nivell nacional, estatal i internacional.\nDavid Sangrà Muñoz i Jordi Segura Duran del Club de Futbol Reus Deportiu. Han estat els tècnics encarregats de dinamitzar, entrenar i dirigir a l’Equip Genuine, una experiència de futbol per a persones amb discapacitat intel·lectual que gaudeixen de l’esport i de la competició futbolística.\nPremi Valors de l’esport per les accions, comportaments o actituds de clubs, equips, esportistes, seccions esportives o grups humans que destaquin pel seu valor ètic o moral en el marc dels valors positius de l’esport. També es podran reconèixer accions o iniciatives directament relacionades amb l’esport de la ciutat, amb els seus esportistes o institucions, a:\nReus Deportiu per l’organització del triangular d'Hoquei per la Igualtat, una iniciativa que s’emmarca en la promoció de la igualtat i la visualització de l’esport sense distincions de gènere, donant-hi suport mitjançant la lectura d’un manifest i implementant mesures contra la discriminació de gènere en l’activitat esportiva.\nGrup Oliva i el seu conjunt de treballadors per la Cursa «Herois x l'Alzheimer», una iniciativa impulsada pel Grup Oliva i recolzada pel conjunt dels treballadors de l’empresa dedicant temps, esforços i recursos per fer un gran esdeveniment esportiu popular i destinar íntegrament tota la recaptació a l’Associació d’Alzheimer de Reus i Baix Camp.\nPremi Esport Adaptat als esportistes o entitats que participen en l’àmbit de l’esport per a persones amb discapacitat física, psíquica o sensorial. Per accions que destaquin pel seu esforç, dedicació i/o consolidació de l’esport adaptat a la nostra ciutat i/o que contribueixin a la seva difusió, que facilitin l'accés a la pràctica esportiva i/o a la seva màxima difusió. També es podran reconèixer accions de formació i difusió directament relacionades amb l’esport adaptat, a:\nClub Esportiu Costa Daurada la llarga trajectòria del Club no ha estat exempta de dificultats que, en alguns moments, han fet témer per la seva continuïtat. La constància i tenacitat d’aquest col·lectiu i la implicació per difondre l’esport del bàsquet en cadira de rodes i els valors de l’esport els fan mereixedors d’aquest premi.\nClub de Futbol Reus Deportiu Genuine el CF Reus Deportiu ha estat un dels primers clubs del futbol professional en incorporar un equip a la Lliga Genuine impulsada per la Lliga de Futbol professional. El CF Reus Genuine s’ha implementat en l’estructura del Club, potenciant valors com els de la integració i la igualtat.\nPremi Millors Clubs, Equips o Seccions Esportives al millor club, equip o secció esportiva, pel seu èxit, trajectòria o resultat durant la temporada objecte del premi.\nCom a Millors clubs, equips o seccions esportives d’Esport Base a:\nEscola de Futbol La Pastoreta, escola de futbol de gran tradició i trajectòria, ha evolucionat i consolidat un projecte esportiu que garanteix la continuïtat dels seus esportistes des de els primers anys de competició fins a la categoria amateur. Enguany el projecte ha tingut, entre altres, el premi de l’ascens de categoria de l’equip amateur, format amb futbolistes que han crescut esportivament en un futbol base de proximitat.\nUnión Deportiva Carrozas Mas Pellicer. L’entitat presidida per Francisco Quirós es distingeix per ser una escola de futbol molt arrelada i amb un component social que destaca per damunt d’altres objectius, realitat que no és cap inconvenient per assolir fites competitives importants, com les assolides aquesta temporada.\nCom als Millors clubs, equips o seccions esportives d’Esport Competició a:\nSecció de Patinatge del Reus Deportiu, la destacada tasca esportiva d’aquesta secció del Reus Deportiu es veu reflectida any rere any amb els seus èxits individuals i col·lectius. El prestigi internacional projecta el nom del Reus Deportiu i la nostra ciutat de la mà dels èxits dels grups Show, de les noves figures emergents individuals i per la seva nodrida base que garanteix el futur esportiu de la secció.\nClub Voleibol Reus, d’aquesta entitat s’ha volgut premiar el projecte esportiu que ha fet néixer una nova modalitat esportiva en el panorama de la ciutat i fer-ho des del rigor tècnic i la perspectiva d’igualtat en bastir un club amb igualtat d’oportunitats que, ja en la primera temporada de competició, ha consolidat equips sèniors masculí i femení, a més d’un prometedor esport base.\nPremi d’Honor quan concorrin circumstàncies especials en persones o institucions que pels seus actes, accions o decisions es considerin mereixedores d’aquesta distinció excepcional a:\nUnitat de Medicina de l'Esport de l'Hospital Universitari Sant Joan de Reus, el naixement de la Unitat de Medicina de l’Esport i la seva integració com a unitat hospitalària a l’Hospital Universitari Sant Joan de Reus ha merescut el reconeixement de tots els estaments esportius i mèdics fins a disposar del màxim nivell d’homologació. La unitat és un centre de referència, no sols per l’esport d’elit o de competició, sinó també per l’esport base i l’esport per a la salut. Les recerques, comunicacions i estudis desenvolupats situen aquesta unitat de medicina com una de les de més prestigi a nivell estatal i un referent com a model hospitalari.\nÒptiques Teixidó, aquesta indústria del territori sempre ha mantingut una excel·lent relació amb les activitats socials i esportives a tots els nivells. Aquest tarannà l'ha vinculat a innombrables iniciatives esportives del territori i de la nostra ciutat. La seva presència i compromís amb l’esport local es fa palesa de manera continuada, motiu pel qual es considera mereixedora d’aquest reconeixement.\nVermuts Miró, parlar de vermut és parlar de Reus. La marca reusenca Vermuts Miró ha mostrat una gran sensibilitat per vincular la seva marca a les expressions esportives genuïnament reusenques i el seu suport es fa evident en tot tipus d’activitat esportiva, des de celebracions d'equips de competició a activitats esportives populars compten amb el recolzament de la marca, fet que es valora en el lliurament d’aquest premi.\nPremi “Millor Esportista de la Ciutat de Reus” al millor esportista de la ciutat en les categories femenina i masculina, categories màster, de promoció i absolut a:\nCom a millor esportista Màster femenina a:\nAssumpció Papió Serra del Club Atletisme Esports Armobal. Aquesta atleta ha esdevingut la dominadora absoluta en la seva categoria en les proves de runnig de la nostra demarcació.\nCom a millor esportista Màster masculí a:\nJaume Blanch Canut del Club Natació Reus Ploms, esportista màster de la categoria de +75 manté una activitat esportiva constant que l'ha portat a participar de manera continuada en diverses competicions de natació. La temporada 2017/2018 el Jaume ha pujat al podi als estatals de piscina d’hivern i piscina d’estiu, assolint la victòria i diverses medalles.\nCom a millor esportista de promoció femenina a:\nEstela Andrade Gómez, aquesta jove esportista del Gimnàs Koryo, que complirà molt aviat els 15 anys, ha destacat un any més en la modalitat de Poomsae en l’esport del taekwondo, aconseguint fins a 5 medalles d’or als campionats d’Espanya i també diferents medalles d'or i plata en els opens de l’especialitat, inclòs l’Open Internacional d’Espanya.\nCom a millor esportista de promoció masculí a:\nJosep Maria García Martín del Gimnàs Koryo, aquest esportista de categoria cadet practicant del Taekwondo en les modalitats de Poomsae i Combat ha assolit destacables victòries i pòdiums en les dues modalitats, especialment les medalles d’or assolides en la modalitat de combat en els Open de Navarra, de València, d’Espanya i l'Internacional de Figueres.\nCom a millor esportista absoluta femenina a:\nNúria Castan Baró La rider competeix en snoboard, concretament en la modalitat de Freerider en la qual ha participat en la FWQ de la regió d’Europa i Oceania, assolint la tercera posició final del rànquing d’aquesta competició internacional tan exigent i aconseguint dues victòries individuals, entre altres classificacions destacades, en les 11 proves del circuit.\nCom a millor esportista absolut masculí a:\nGerard Descarrega Puigdevall, l’atleta reusenc, millor esportista també l’edició anterior, ha aconseguit aquest any tancar la triple corona (Jocs Paralímpics, Mundial i Europeu) en proclamar-se campió d’Europa en les proves de 400 metres llisos i salt de llargada, a més de fer el rècord d’Espanya de 100 metres llisos els dies finals d’aquesta temporada. El nivell i constant progressió d’aquest atleta el projecta a superar en les properes fites esportives marques i rècords i optar a repetir els èxits assolits. Per tot, el Jurat el nomena Millor esportista de Reus de la temporada.


LES FALLES AL COLE\nLa setmana passada vam cel·lebrar les falles al col·legi Tomas Llàcer.\nDurant tota la setmana vam estar fent cada classe el seu ninot i el seu meme per al concurs que la comisssió de festes va preparar.\nEl dijous es van exposar les obres al corredor per a votar el meme més graciós i el ninot indultat d'aquest any.\nEl guanyador del meme va ser una de les aules de secundaria i el ninot indultat el del cicle de TVA, un pintor de quadres.\nEl divendres, va ser día de festa. Vam tindre quiosc de xocolate, buyols, orxata, fartons....també va vindre l'Horta Major per a la plantà de la falla, la mascletà i tirar bombetes al pati.\nPer la vesprada, van vindre els bombers i els pares, per a la cremá de la falla.\nPer a la cloenda final, va haver coca i xolec per a berenar, per a tots!!!\nPublicado por Tomàs Llàcer en 3:53 No hay comentarios:\nREPOBLACIÓ A SERELLES\nEl passat dimarts 6 de Març vam anar tot el cole a Serelles per a plantar pins, carrasques i altres arbres.\nEns van dividir per grups de 3 ó 4 i anàvem cavant forats al terra per a poder clavar el petit arbre que els monitors encarregats de la repoblació ens van donar.\nVa ser molt interesant perquè alguns de nosaltres vam parcticar tasques que ja fem a l'hort.Vam possar pedretes per l'alrededor de lo nou per a que no ho xafe ningu.\nPublicado por Tomàs Llàcer en 3:26 No hay comentarios:\nMenú quiosc 23/3/2018\nPerdoneu per la calitat de la foto... Us contem el que hi ha per si no es veu prou:\nEntrepà de quixot i formatge.\nSandvitx de philadelphia i mermelada de maduixa.\nPetit suisse de maduixa i plàtan.\nCom el proper dilluns es festa, el dimarts passarem a per les vostres comandes.\nPublicado por Tomàs Llàcer en 4:09 No hay comentarios:\nEl dilluns dia 5 de Març vam anar tot el col·legi al centre cultural Mario Silvestre.\nVam vore la pel·licula "Els Superherois". Ens van portar els autobusos,després quan vam arribar ens van ensenyar una exposició de escultures que s'anomenava "la figura humana " de Moisès Gil.\nLes escultures eren peculiars...totes representaven homens en cases pujant o baixant escales, uns altres com si asomaren per finestres, espentant alguna cosa, expresant alguna emoció o fent coses que fem diariament: llegir, caminar, estar pensant, còrrer....\nQuan vam acabar de la exposició vam entrar al cine a veure la pel·licula que estava traduïda al valencià. Era de dos xiquets que es van enamorar quan estaven jugant de petits i eixe amor dura fins que es fan majors, però no deixen de passar coses que els impedeixen estar junts, fins que triunfa l'amor entre ells.\nVa estar molt divertit!!\nPublicado por Tomàs Llàcer en 4:57 No hay comentarios:\nEl dimarts dia 13 de febrer vam disfrutar de la PILOTA VALENCIANA!\nVam vindre dos pilotaris professionals de pilota valenciana, Javi Sansó i Josep.Al primer d'ells ja el coneixíem de l'any passat.Vam anar tot el col·legi a la sala d'usos múltiples, on vam fer un conjunt de preguntes,en forma de entrevista sobre l'esport que practiquen, rutines,alimentació i vida personal.\nDesprés, per cicles vam fer equips i establint torns,vam jugar partides de pilota valenciana.\nSOM TOTS I TOTES UNS PROFESIONALS!\nPublicado por Tomàs Llàcer en 4:26 No hay comentarios:\nEl dilluns 19 de febrer vam anar a les aules verdes a fer Educació Vial a aprendre les normes de trafic en bicicleta. Allí hi havia preparat un circuit amb tot tipus de senyals. Vam passar per semafors,passos de cebra, rodones i senyals de perill,obligació i informació.\nPodíem pujar en bici de dos rodes, en tricicle, o també amb un car amb pedals.\nEls policíes que allí hi havien eren molt simpàtics i ens van donar una gorra blava de policía i un boli amb una punta per al mòvil. després de fer-se la foto tots junts vam tornar al col·legi passejant. Ho vam passar genial i hem aprés per a el carrer de veritat.\nPublicado por Tomàs Llàcer en 3:44 No hay comentarios:\nCONCERT HORTA MAJOR\nMENU QUIOSC FALLER 16 DE MARÇ\nMENÚ QUIOSC 09/03/18


DTD-210 Detector termovelocimètric concencional. Detecció i protecció contra incendis i gas. Contrafoc, Protecció contra inc | CONTRAFOC\nDTD-210 Detector termovelocimètric concencional\nEls detectors DTD-210 estan indicats per a aquelles instal·lacions de protecció contra incendis en establiments on un incendi provocaria més calor que fum, també està indicat per a aquells establiments que hi hagi fum, vapor o pols de forma habitual donada la seva activitat, com ara cuines industrials, sales de calderes, vestidors i aparcaments.\nEls nous detectors convencionals de la sèrie 200 han estat desenvolupats utilitzant els últims avenços tecnològics. El seu nou disseny fa de la gamma 200 una de les més elegants del mercat, ideal per a aquelles instal·lacions on l'equilibri entre la funcionalitat i l'estètica és necessari.\nLa gamma de detectors convencionals de Detnov de la sèrie 200, està formada per 4 models de detectors. Un termovelocimètric de 58ºC, 1 tèrmic de 78º, un detector òptic i un detector òptic-tèrmic, tots ells compatibles amb les centrals Detnov de la família CCD-100 i amb la majoria de centrals del mercat.\nEl detector DTD-210 funciona per un increment de temperatura ràpid en un temps concret o per assolir els 58ºC, en ambdós casos el detector entrarà en estat d\_'alarma, encenent el led que incorpora.\nEls detectors convencionals de la Sèrie 200 requereixen de la base Z-200 per a la seva connexió. La base inclou una opció de bloqueig que evita la seva manipulació, sent necessària una eina per a la seva extracció.\nEls detectors d'aquesta sèrie no necessiten polaritat en la seva instal·lació gràcies a la tecnologia que incorpora, característica que estalvia errors en la connexió, i genera un gran estalvi en el temps d'execució de l'obra.\nL'àrea de cobertura és de 20 m2 i l'altura màxima d'instal·lació és de 6 metres.


RTVE tria el cantant Blas Cantó com a representant al festival d'Eurovisió - Regió7 :: El Diari de la Catalunya Central\nEl que serà representant d'Espanya a Eurovisió 2020 va assegurar ahir, al Telediario de TVE, sentir-se «molt afortunat» i va avançar que, com que ha estat tot l'any component, ja té «moltes cançons escrites», si bé seguirà el seu estil de música.\nBlas Cantó ha estat seleccionat de manera interna per la direcció de RTVE, un mètode que ja s'havia utilitzat quan es va triar Pastora Soler, El sueño de Morfeo i Edurne com a representants d'Espanya en el concurs, segons explica la cadena.\nEurovisió 2020 serà la 65a edició del concurs, que se celebrarà els dies 12, 14 i 16 de maig a l'Ahoy Arena de Rotterdam. Serà la primera vegada que la ciutat aculli el certamen i la cinquena que se celebri als Països Baixos.\nEntre els noms que sonaven amb més força, destacaven els de les cantants Ruth Lorenzo i Diana Navarro, tot i que ahir a Twitter també es feia ressò de la possible candidatura de David Bustamante per anar a Eurovisió 2020.\nBlas Cantó (Múrcia, 1991) té un disc en solitari al mercat, Complicado, llançat el 2018, a més de quatre més amb la banda Auryn, el grup vocal juvenil que va vendre 140.000 còpies de discos i va ser triat com a millor artista espanyol en els MTV Europe Music Awards.


Ets a: Inici Notícies Fulls Informatius FCPP Notícia id 37527\nMur guanya i Ponsdomenech lidera el Rànquing Juvenil\nEl cap de setmana 11 i 12 de maig es va disputar la 4arta prova del Rànquing FCPP / Interclubs ACPP Juvenil al Pitch & Putt Can Cuyàs a Sant Feliu del Llobregat. Hi van participar 128 jugador/es entre els dues categories Iniciació i Competició. Va estar organitzat per la Federació Catalana de Pitch & Putt.\nEls jugadors podien escollir dia de joc entre dissabte o diumenge, els de la categoria competició van fer sortida simultània a les 9:00h del matí i els d’iniciació a les 12:30.\nA la categoria Competició hi van participar 60 jugador/es el millor resultat el va fer el local David Mur amb 2 cops sota par, seguit de l’Ivan Ponsdomenech (P&P Cebrià) amb un cop més i per la tercera posició va haver-hi un doble empat a 54 cops entre el Pau Andrés (Hcp1) i l’Eduard Pacheco (Can Cuyàs). El guanyador de la categoria handicap va ser en Mario Gaspar (Can Cuyàs) amb un gran resultat de 11 cops sota par. Pel que fa al més petits, el guanyador de la prova ser el Pol Riu (Can Cuyàs) tant de la categoria scratch com de la categoria handicap.\nPonsdomènech encapçala la classificació general del Rànquing Juvenil FCPP amb 144 punts, els mateixos que el Daniel Solavera (Can Cuyàs) que ocupa la segona posició i Mur va tercer amb 142. Berta Nadal lidera la classificació handicap absoluta amb 155 punts. Pol Riu es líder de la taula d’iniciació amb 63 punts, seguit de Martí Luja amb 60 i en tercera posició Ian Lopez amb 57. Leonardo Oliver va primer de la classificació handicap amb 83 punts.\nPel que fa al Interclubs Juvenil ACPP, Can Cuyàs Juvenil (Competició) ha guanyat totes les proves d’aquest any 2019 i es situa líder de la classificació amb 600 punts, seguit de Sant Cebrià Juvenil amb 550 i Hcp1 Juvenil tercer amb 504 punts. Els equips líders de la categoria Iniciació son Can Cuyàs, Hcp1 Juvenil i Badalona Promeses amb 600, 560 i 502 punts respectivament.\nLa propera prova serà els dies 16 i 17 de novembre al Pitch & Putt Gualta.


La Casa d’Oficis de la Terra 5 ha ajudat els alumnes del Mas i Perera a preparar el seu hort | RTVVilafranca\nLa Casa d’Oficis de la Terra 5 ha ajudat els alumnes del Mas i Perera a preparar el seu hort\nL’equip de l’escola ha explicat que l’experiència “s’ha valorat molt positivament per part de tots els participants i responsables”.\nLa Casa d’Oficis De la Terra 5 acull 10 joves menors de 25 anys i amb graduat en ESO, residents en el barri de l’Espirall, que es formen i treballen en l’especialitat d’agricultura ecològica i jardineria. Alguns dels nois i un monitor van ser aquest dimecres a l’escola Mas i Perera per ajudar els alumnes de tercer de primària a preparar el seu hort per a plantar-hi verdures i hortalisses.\nLa preparació de l’hort ja anava a càrrec de l’ajuntament, però aquest curs, a proposta de l’escola, s’ha aprofitat l’ocasió perquè els nens i nenes treballessin conjuntament amb la Casa d’Oficis.\nA través dels dos tallers pràctics, un a l’aula i l’altre a l’hort, els nens i nenes han pogut adquirir coneixements agrícoles i plantar diferents planters per prendre a casa i també per plantar posteriorment a l’hort de l’escola.\nL’equip de l’escola ha explicat que l’experiència “s’ha valorat molt positivament per part de tots els participants i responsables i ha estat l’inici per a establir altres trobades de treball conjuntes”.\nCasa d'Oficis de la Terra 5, CEIP Mas i Perera, hort\nL’espectacle ‘Sol, solet’ de Landry el rumbero ha protagonitzat la festa del carnaval xic


Centre Formador | Escola Cassià Costal\nEl Cassià Costal és Centre Formador del Departament. A la nostra escola assisteixen alumnes de diferents universitats i mòduls d’institut i batxillerat per poder acabar de formar-se fent pràctiques a la nostra escola.\nEl Pla d’Acollida amb aquests estudiants és:\nEL PLA D’ACOLLIDA, QUANT ALS ALUMNES DE PRÀCTIQUES DE GRAU DE MESTRE ÉS:\nACTUACIONS QUI /RESPONSABLE QUAN LES FA? COM LES FA? OBSERVACIO\n1. Ompliment de l’aplicatiu de pràctiques del Departament Cap d’estudis (coordinadora del pràcticum)\nCoordinador pràcticum universitat. Segons terminis que determina el Departament.\nSegons període de pràcticum de les diferents Universitats Segons instruccions de l’aplicatiu de practiques. Amb anterioritat, s’ha demanat als mestres del centre qui voldrà ser tutor de practiques al llarg del curs.\n2. Primer contacte del coordinador de la Universitat amb el coordinador/a del Centre Coordinador pràcticum universitat i /o tutors.\nCap d’estudis (coordinadora del pràcticum) Abans de començar el període de pràctiques Normalment via @. També pot fer-se via telefònica. La coordinadora del centre (escola) informarà al coordinador de la Universitat i/o tutors el dia i hora en què es té previst fer l’Acollida dels estudiants (estudiants de 3t i 4t sobretot\n3. Els alumnes s’haurien de posar en contacte amb el centre una vegada s’han confirmat les places acceptades pel Centre i Universitat. Es comunica el dia d’acollida.\nAlumnes de pràctiques.\nCap d’estudis (coordinadora del pràcticum)/ o en el seu defecte l’administrativa.\nAbans del començament del període de pràctiques. Via telefònica o per @.\nAbans del començament del període de pràctiques. Per @ preferiblement.\nQuan els alumnes es posen en contacte amb el centre han de deixar una sèrie de dades: nom i cognoms, MEI o MEP, telèfon, @, menció en cas d’estudiants de 4t i cursos en què anteriorment han fet pràctiques en altres escoles (aquesta informació, en cas de no estar disponible la cap d’estudis l’agafa l’administrativa del centre, en una graella feta per aquest fi).\nEn aquest primer contacte telefònic o per @ la cap d’estudis comunica el dia i hora per fer l’acollida de tots els alumnes de pràctiques i demana que l’estudiant confirmi la seva possibilitat d’assistència.\nLa coordinadora del pràcticum envia un @ als estudiants per acabar de concretar la data d’acollida una vegada tots els estudiants s’hagin posat en contacte amb l’escola. En el primer contacte, una vegada comunicada la data d’acollida, s’informa que, en cas que no es pugui fer degut a que no tots els estudiants puguin assistir aquell dia, l’acollida es farà al començament de les pràctiques, si l’horari de la coordinadora de pràcticum ho permet, les dues primeres hores del matí. En cas contrari, es començarà a l’hora del pati i s’allargarà l’hora posterior. En aquest darrer cas, i via@:\n– es convidarà als estudiants a que mirin la pàgina WEB del centre.\n– Se’ls hi comunicarà en quin curs quedaran assignats.\n– S’informarà que han d’incorporar-se a les 8:50h, que la coordinadora es presentarà i se’ls hi donarà l’horari i se’ls hi acompanyarà amb el tutor/a assignat/da.\nbenvinguda dels estudiants al centre\nCap d’estudis (coordinadora del pràcticum) Si és possible, MILLOR abans de la data de començament de les pràctiques, en el dia proposat per la coordinadora del centre.\nSi no és possible, el dia en què es comencen les pràctiques.\n– Es fa una reunió conjunta amb els estudiants, en què s’informa dels següents aspectes:\n· Horaris: seguiment dels alumnes, importància d’assistir a les hores de reunions i preparació de planificació, diferents agrupacions en què es treballen i/o recursos, dubtes d’horaris, compatibilitat amb feina…\n· Extracte PEC, normes…\n· Consulta de la WEB\n· Pla de pràctiques\n· Fotos i dret d’imatge\n· Visita al centre i distribució\n* Cofindencialitat de dades.\nEs demanen que comprovin les dades personals.\nAmb anterioritat es recorda als tutors la incorporació dels alumnes i a quina hora es preveu que acabi la reunió d’acollida.\nEls alumnes han d’omplir el Pla de Pràctiques i s’ha de signar per part del Centre i la Universitat.\nbenvinguda dels estudiants la classe\ntutor escola Dia d’incorporació al centre. La coordinadora de pràcticum acompanya a l’estudiant a la seva futura classe i fa una petita presentació.\nLa tutora o tutor es fan càrrec de l’acollida a nivell del grup. Si es fa l’acollida de centre abans de la incorporació a les pràctiques i es dona la possibilitat, es presenten els estudiants amb anterioritat als tutors.\nTutors del Centre\nCap d’estudis (coordinadora del pràcticum)\nTutor pràcticum universitat. Al llarg del període de pràctiques El seguiment es fa entre els dos tutors o amb mediació del coordinador del pràcticum.\nPreferiblement per@, tot i que també es fa via telefònica.\nNormalment, els tutors dels estudiant de 4t vénen a veure una sessió presencial. Per part tant dels tutors com de la coordinadora de pràcticum s’intenta donar resposta a tots els dubtes o informació sobre l’escola que necessiten saber als alumnes de pràctiques. Es van acordant les reunions necessàries per poder fer-ho.\nAvaluació- tancament del procés.\nTutor pràcticum universitat.\nA final del període de pràctiques A primer i 2n de grau s’omple una pauta d’avaluació molt senzilla, que normalment porten els mateixos estudiants.\nA 3r i 4t s’omple l’annex d’avaluació que proporciona la Universitat. S’ha de signar pel tutor i coordinador de pràctiques i posar segell.\nLa coordinadora passa un qüestionari de satisfacció als estudiants. Les avaluacions s’envien normalment a la Universitat per @, en sobre tancat donat al mateix estudiant o per correu ordinari, depenent dels requisits de les Universitats. També podria donar-se el cas de donar-li al tutor de la Universitat en la trobada d’avaluació (aquest darrer cas és el menys usual).\nTancament oficial del procés\nCoordinador pràcticum universitat.\nTancament de l’aplicatiu segons termini del departament.\nComiat dels representants de La universitat (@). Es comproven que totes les dades dels mestres tutors de l’escola siguin correctes (persones de pràctiques i hores). Els tutors i coordinador de l’escola podran accedir a partir del tancament del curs als seus certificats a través de xtec/formació/els meus certificats.\n* Cofindencialitat de dades. Els alumnes de la universitat, que assisteixen a les reunions d’escola, signaran un full de confidencialitat de dades, abans de començar les pràctiques.


El sistema modular de fusta per a edificis d’energia zero\nLa base del nostre sistema és un esquelet de fusta, un entramat lleuger. La fusta és el material del futur per a la construcció sense emissió de CO2. No només no emet aquest cas, sinó que l’emmagatzema. A més, és un material renovable, que torna a créixer gràcies a una producció sostenible.\nAssegurem rigidesa gràcies a un tauler estructural de Kerto LVL o d’OSB3 que col·loquem a l’esquelet.\nLa nostra fusta té el certificat FSC. Així ens assegurem que provingui de boscos gestionats de forma sostenible.\nPer als esquelets només utilitzem fusta estructural d’alta resistència (classe C18 o superior segons la normativa europea EN 338).\nALT NIVELL D’AÏLLAMENT TÈRMIC\nUn molt bon aïllament tèrmic és essencial per a prevenir que l’energia s’escapi del nostre edifici. Per això col·loquem llana mineral de 24-30 centímetres de gruix entre els muntants.\nEn parets de formigó o maó l’aïllament es col·loca contra la mateixa paret, generant un gruix total molt gran. En el nostre sistema d’entramat lleuger l’aïllament dins de la paret, entre els muntants. Així aconseguim un aïllament òptim en un element compacte: una solució pràctica i econòmica.\nEl nostre sistema compleix amb els requisits per edificis d’energia zero i edificis d’energia quasi nul·la.\nParets: R >= 4,5 m2K/W\nSostres: R >= 6,0 m2K/W\nAviat: un article sobre aïllament òptim per a edificis de consum zero.\nEls ponts tèrmics normalment es produeixen als punts on es trenca l’aïllament. Això no només suposa una pèrdua d’energia, sinó també l’aparició de la condensació.\nCom que el nostre sistema és de fusta, els ponts tèrmics no existeixen. La fusta en si mateixa té una resistència tèrmica alta i és suficient per evitar la condensació.\nImatge: perfil térmic d’una construcció amb rajol, indicant la corrent de calor que passa pel forjat.\nHERMÈTIC A L’AIRE A L’INTERIOR\nA l’interior el nostre sistema és perfectament hermètic. Col·loquem una làmina (barrera de vapor) i segellem totes les juntes amb cintes completament hermètiques. D’aquesta manera no hi ha conduccions d’aire de l’interior a l’exterior. Així no només evitem una possible pèrdua d’energia sinó també la condensació.\nL’hermetisme és fonamental. Diversos estudis demostren que de juntes que ocupen només l’1% de la superfície es poden arribar a produir pèrdues d’energia del 36%!\nEls nostres sistemes tenen un qv,10 < 0,25. Això significa que en un segon, no poden passar més de 0,25 dm3 d’aire per m2 si la diferència de pressió és de 10 pascals.\nTRANSPIRABLE A L’EXTERIOR\nUna membrana impermeable i a la vegada transpirable protegeix les parets i sostres contra la pluja i el vent.\nL’aire humit pot sortir cap a fora a través dels microporus de la membrana. D’aquesta manera, l’interior continua estant sec i es manté aïllat.\nLa membrana té una alta resistència als rajos UV i es pot utilitzar en façanes ventilades amb obertures de fins a 20 mm.\nPREU COMPETITIU PER LA PRODUCCIÓ AUTOMATITZADA\nFabriquem els nostres sistemes modulars en un taller en condicions controlades. D’aquesta manera podem minimitzar els errors i garantir una qualitat perfecta.\nA curt termini, disposarem d’una nova línia de producció, en la qual fabricarem els nostres sistemes de forma majoritàriament automatitzada. Això ens permet oferir una qualitat alta a un preu competitiu.\nEl nostre sistema modular de fusta és lleuger.\nEl transport és menys perjudicial per al medi ambient.\nHi ha un estalvi de material per als fonaments gràcies al poc pes del sistema.\nEn col·laboració amb el teu instal·lador, podem integrar la preinstal·lació elèctrica en els nostres elements. També podem col·locar altres conductes als penells, per exemple desaigües, canonades d’aigua o de la bomba de calor.\nA la part interior dels nostres elements de paret hi col·loquem una o dues plaques de guix laminat reforçat amb fibres. Aquest material protegeix la fusta dels incendis.\nComportament davant el foc: Euroclasse A2-s1,0 segons EN13501\nResistència de la paret en cas d’incendi: 30 o 60 minuts. Es pot aconseguir una resistència de fins a 120 minuts amb mesures addicionals.\nAviat: un article sobre la seguretat contra incendis a estructures de fusta. Segueix-nos!\nALTA RESISTÈNCIA A L’IMPACTE\nLes nostres plaques de guix laminat estan reforçades amb fibres. La resistència als impactes és excepcional.\nDuresa Brinell > 35\nÉs fàcil penjar objectes amb tacs. Pes de fins a 65 quilos per tac.\nUna sola peça de fins a 3 metres d’alçada: sense juntes horitzontals.


Llibres del mes de novembre: descobreix les últimes novetats\nde Dona Secret\t el 10 nov. 2020\nTxell Freixas Torras. Editorial Ara llibres\nUn llibre que ret homenatge a totes aquelles dones que estan lluitant per canviar la història de la seva vida i la de l’Orient Mitjà. Una regió on s’està fent cada vegada més visible la revolució i la lluita de les dones. Una lluita contra el patriarcat, que domina la política, la cultura i la societat, i que té com a finalitat, en alguns casos, aconseguir la pròpia supervivència i en uns altres, adquirir drets bàsics com ara l’educació i el treball. Un interessant treball de Txell Feixas Torras, periodista i corresponsal a Orient Mitjà, des de Beirut, per a la cadena catalana de Mitjans Audiovisuals, que recull la història i vivències de dones anònimes que donen testimoniatge dels conflictes que es viuen a la regió. Dones valentes, moltes de les quals no troben espais en els mitjans de comunicació, però que val la pena escoltar-les i fer visibles.\nCristina Peri Rossi. Editorial Menoscuarto\n«La primera vegada que em vaig declarar a la meva mare, tenia tres anys… Jo tenia propòsits seriosos: pretenia casar-me amb ella… constituir un matrimoni ple d’amor, tendresa, comprensió i gustos compartits…» així comença la novel·la de Cristina Peri Rossi, una de les escriptores més destacades de la literatura en castellà.\nLa insumisa és una novel·la autobiogràfica de l’autora, que recorre els primers anys de la seva infància i joventut en un món que desconeix i que està començant a descobrir. Al llarg de les seves pàgines s’evidencia una vida en permanent conflicte entre el desig i la realitat, la cerca per complir els seus anhels més profunds, més enllà les prohibicions i costums socials que comporta el fet de ser dona. La seva escriptura combina ironia, lucidesa i tendresa i para especial atenció en les complexes relacions humanes.\nPatrick Radden Keefe. Edicions del Periscopi\nUna història real de violència i memòria a Irlanda del Nord. Es tracta d’un llibre que reflecteix el conflicte nord-irlandès i les seves repercussions utilitzant el cas de McConville com a punt de partida. Al desembre de l’any 1972, uns homes amb passamuntanyes es van emportar a Jean McConville de casa seva i mai més la van tornar a veure. Era mare de deu fills i tenia tan sols trenta-vuit anys. Però aquest és només un dels episodis ocorreguts en el famós conflicte conegut com els Troubles. No diguis res, retrata la violència brutal exercida en el conflicte armat interètnic nacionalista de la Irlanda del Nord, que va ocasionar un gran nombre de morts. Aquest llibre va guanyar el premi Orwell de no-ficció política, l’any 2019. A més, va ser considerat un dels millors llibres de l’any i, entre els de no-ficció, un dels millors de la dècada.\nRagnar Jónasson. Columna edicions S.A\nLa intrigant història d’un home assassinat en una preciosa nit d’estiu, al nord d’Islàndia, i una carrera contra rellotge que s’inicia per a trobar a l’assassí. A mesura que la llum de les 24 hores de l’estiu àrtic es transforma en foscor, a causa de les cendres d’un volcà en erupció, una jove reportera investigarà el crim pel seu compte. Mentre que Ari Tor i els seus col·legues de la petita força policial de Siglufjörður intentaran desxifrar el rerefons d’aquest assassinat. Quins secrets tenia l’home assassinat, i que amaga la jove periodista?\n“Passió i Tangos”, una seductora presentació de l’Ordino Clàssic 2020\nBenjamí Rascagneres: “La víctima és la gran oblidada del nostre sistema”


L'Ànima del Corb Cec: Operació Orinal\nBé, doncs comencem el resum de com va aquesta operació orinal.\nDiumenge a la tarda va ser quan va començar, i va ser tot un desastre, amb 5 calçotets aixugant-se pels lavabos. Per ser una sola tarda, tampoc van ser molts, crec. I el fet de fer servir l'orinal, com que no anava amb ell. Vaja, que tan sols era un bon seient des d'on mirar la tele i res més.\nAmb aquesta prespectiva vam anar a l'escola d'Estiu aquest dilluns. Anava ben preparat: 3 pantalonets, 4 calçotets (de superherois), i una samarreta de recanvi. Una mini maleta de viatge, básicament. I bé, a l'anar a recollir-lo al cole al migdia em trobo el petit igual, amb la sorpresa que no només no havia calgut canviar-li la roba, sinó que havia fet tots els pípis a l'orinal com tocava!\nA la tarda, tocava estar a casa, i la cosa ja es va torçar: l'orinal ja no servia per fer pípi, sinó per jugar a fer-ne, i tornada a la rentada de calçotets. Només al final, abanas d'anar a dormir, el vaig asseure i em vaig quedar al costat i jugant jugant, van sortir unes gotetes, i una boleta de caca! Quina sorpresa que amb el pípi l'orinal feia música! XD\nVal a dir que per les hores de dormir, encara li poso el bolquer. No cal forçar tant al començament. Bé, doncs, a veure com va avui! Tots els començaments costen! I perdoneu el to escatológic del post, però és el que toca ara, jejeje\nPensat per la Silvana a 9:42\nEtiquetes de comentaris: El Dia a Dia, Sempre Hi Ha un Primer Dia\nMaria Jesus 5 de juliol de 2011 a les 10:11\nAquest fi de setmana tambe començo jo amb la meva petita i molt em temo que no anira molt millor, pero...una altra fase que em de superar. ;p\nSilvana 5 de juliol de 2011 a les 10:15\nMolts ànims! Sort que és estiu i que els podem deixar en calçotets, o calcetes tot el dia, i amb xancletes per no fer malbé les sabates bones!\nNosaltres ens posem a fer festa i "visques" quan fa ni que sigui dos gotetes a l'orinal. A veure si s'anima, tot i que ja veus que per ara és en molt comptades ocasions que ho podem fer, encara.


El dirigent d'Units per Avançar i 'número 3' de la llista del PSC per al 21-D, Ramon Espadaler, ha apostat per un nou Govern liderat en solitari pel PSC amb acords puntuals, i ha descartat tant un nou tripartit com un pacte amb Cs i el PP.\nHo ha dit en una entrevista d'Europa Press, en la qual l'exlíder de l'antiga Unió ha reivindicat que el líder del PSC, Miquel Iceta, és el candidat a la Presidència més capacitat "per a la moderació, la serenor i la confiança que representa, així com per la seva capacitat de gestionar la complexitat del moment".\n"Uns --els independentistes-- s'han inhabilitat i han portat el país al precipici, i els altres --Cs i el PP-- s'ho han mirat de braços plegats esperant que la Justícia els resolgués un problema que és polític", ha destacat Espadaler, que ha defensat el pacte electoral d'Units per Avançar amb el PSC per donar recer a tots els catalanistes moderats que volen una solució.\nNI TRIPARTIT NI PACTE AMB CS I EL PP\nEspadaler no és partidari ni d'un nou tripartit amb ERC i els 'comuns' ni de fer un bloc constitucionalista amb Cs i el PP.\n"No concebem un pacte amb ERC, que ha liderat el full de ruta que ens ha portat al desastre i no està per la tasca de canviar", i els 'comuns' tenen poca credibilitat perquè han trencat el pacte amb el PSC a l'Ajuntament de Barcelona, ha destacat.\nTampoc no veu viable un pacte de govern amb Cs i el PP pel seu "immobilisme i hostilitat: estan jugant en una lliga que és l'espanyola en un camp que és Catalunya, mentre que Iceta està jugant en la lliga catalana".\nDefensa que la solució no vindrà de cap dels dos extrems i que el 21-D és una fita molt important per decidir entre "seguir ballant el mambo de la CUP o tornar a la via de complir la llei i fer política dins de les institucions amb serenor i estabilitat per fer un país en el qual càpiguen tots".\nSobre que ERC i el PDeCAT es plantegin ara deixar la via unilateral i apostar per una relació bilateral amb l'Estat, Espadaler ha dit que "han de donar moltes explicacions i demanar perdó en majúscules per portar el país a un pas del precipici".\nVeu el canvi d'estratègia un "'mea culpa' de finalització de setmana per passar pantalla en un simple tràmit per poder tornar a agafar embranzida" en el seu full de ruta.\nEspadaler advoca per tornar a fer política a les institucions per aconseguir una reforma del model territorial i blindar les competències de Catalunya, així com millorar el seu autogovern i finançament.\nAdmet que la reforma territorial es podrà aconseguir "a mitjà i llarg termini, sense enganyar ningú i reconeixent que el camí serà llarg i difícil", i confia que el 21-D pugui servir per començar aquesta marxa des de la conciliació i la moderació.\nÉs partidari d'abordar algunes reformes a través de la bilateralitat, com "la realitat nacional, el tema lingüístic i el finançament: aquests temes exigeixen un tracte que no pot ser multilateral".\nPer aconseguir el millor pacte possible amb el Govern central, espera aconseguir primer un acord entre les forces del Parlament: "El pacte PSC-Units per Avançar és la llavor del pacte entre diferents. El que vindrà serà molt més complicat, haurem de parlar entre diferents i hi haurà pactes difícils d'explicar".\nPer a això, veu imprescindible tornar al catalanisme que abans ocupava CiU i ara encarna el PSC: "Molta gent no independentista no vol anar als braços de Cs, profundament hostil amb la realitat del país, o als braços del PP, que no ha estat capaç de donar resposta".\n"El PDeCAT ha deixat un cràter de representació, i molts votants que se sentien còmodes en aquest espai se senten còmodes i representats ara en el 'Partit del Sentit Comú', el PSC".\nBON ACOLLIMENT EMPRESARIAL\nEspadaler aplaudeix la denominació 'Junts pel seny' per al pacte PSC-Units per Avançar, i assenyala que està sent molt ben acollit pel sector empresarial i catalanista: "Com molts d'ells, jo mai no he agafat una papereta socialista, però ara el país necessita un esforç de serenor i moderació".\nSi bé insisteix que la reforma i els pactes Estat-Generalitat van per llarg, assenyala que urgentment cal abordar mesures per evitar que més empreses se'n vagin de Catalunya i aconseguir que la majoria de les que se n'han anat tornin: "Cal canviar el rumb de col·lisió que va posar Mas i donar clars senyals d'estabilitat al món econòmic".\nTambé confia que els presos pel procés sobirnaista puguin quedar en llibertat al més aviat possible perquè la mesura d'empresonar-los cautelarment és "desproporcionada", i demana que es deixi els Mossos d'Esquadra al marge de la campanya electoral.


REPTE 5 2022 – Les 4 Valls de Nérassol\nREPTE 5 2022 – 🏔 LES 4 VALLS DE NÉRASSOL 🏔\nRuta circular a les Valls d’Ax (Ariège, França) que rodeja per totes les seves vessant el Pic de Nérassol (2.633 m). Començarem la ruta des de la població francesa L’Hospitalet-près-l’Andorre (1.450 m), recorrerem la vall del Siscar i l’estany de Siscar fins a arribar a la Portella del mateix nom (2.440 m). El Pic de Nérassol (2.633 m) està situat al bell mig d’un amfiteatre muntanyós rodejat de cims tan emblemàtics com el pic d’Escobes, el pic de l’Alba, el de la Cabaneta i el Roc Meler, entre d’altres. Durant la ruta, gaudirem d’unes vistes panoràmiques espectaculars. A la baixada resseguirem el riu de la Vaillette que desemboca a l’estany de Pédourrés, des d’on ja agafarem rumb cap al SE i entrarem a la bonica vall d’Arques que ens portarà al punt d’inici. Es tracta d’una sortida en una zona poc freqüentada i de caràcter feréstec, que juntament amb la diversitat d’hàbitats que hi trobarem ens permetrà gaudir de la natura en estat pur i d’una gran varietat de la seva flora i fauna!\n🕑 Començarem la sortida a les 9.30h des de l’aparcament Ste-Suzanne de l’Hospitalet-prés-l’Andorre (veure el punt de trobada en el link de google maps). L’hora prevista de tornada a l’aparcament serà al voltant de les 16h aproximadament.\n👣 Dades de la ruta:\nDistància: 14 km / Desnivell: 1.000 m positius / Temps total: 6h – 6.30h (amb pauses) / Terreny: fàcil / Dificultat: moderada (a causa del desnivell)\n🎒 Material imprescindible que cal portar:\nroba adequada a les condicions previstes: roba tèrmica, jaqueta tallavent…etc. (veniu una mica\nabrigats que a primera hora farà fresca i estarem a l’obaga)\ncalçat de muntanya amb bona sola i membrana impermeable\nguants, buf i gorro\nprotecció solar i pels llavis\nmenjar per anar picant (barretes, fruits secs, xocolata, etc.)\ndinar (entrepà, etc.)\naigua (mínim 1.5L, no trobarem punts d’aigua)\nfarmaciola o medicació personal en cas necessari\nRecomanat: bastons de senderisme o de marxa nòrdica\n🙋🏽 Qualsevol dubte pregunteu!!!!\n(Mar, +376 355 451)


Un dissabte ple d’art | El blog de l'Ajuntament de Tarragona\nUn dissabte ple d’art\nFotografia, art i bon menjar en una ruta tarragonina per al proper cap de setmana\nSovint tenim la idea que l’art és complicat, que darrere seu s’hi amaguen missatges ocults, transcendentals i difícils d’entendre. Però el cert és que l’art no té tant de secret i que, si et relaxes i deixes anar la mirada, sigui davant d’un quadre, d’una fotografia o d’un grafit, és molt possible que et sorprenguis, que t’impactis o que, simplement, t’ho passis bé.\nAixí, doncs, malgrat que algunes manifestacions artístiques pot ser que siguin una mica difícils de desxifrar, també és cert que, quan es tracta de bones propostes, tots hi podem trobar alguna cosa que ens agradi, algun detall que ens generi sensacions i emocions determinades o simplement bellesa estètica que ens entra directa a la retina. Per això, avui, us fem una proposta per a aquest dissabte que ve que combina art, passeig, un bon dinar i una sobretaula aparentment tranquil·la. Voleu fer la ruta amb nosaltres?\nFoto. Christopher Taylor\nUs recomanem que comenceu el recorregut a la Casa Canals, al c. d’en Granada 11, on trobareu, gràcies a la incansable Fundació Forvm, una exposició fotogràfica que us traslladarà a Islàndia i al passat familiar de la dona de Christopher Taylor, l’autor de les imatges. “Steinholt. Una història dels orígens dels noms” és el títol de la mostra, que us enviarà flaixos plens de contrastos, silencis i sensacions inhòspites.\nDesprés d’aquesta immersió interior i interna per conèixer una terra si més no inclement, us proposem que sortiu al carrer (que ja serà el migdia) i feu una passejada fins a l’Hort del Circ, al c. dels Ferrers núm. 23, on, a les 12 h del migdia, sortirà, literalment, de dins d’una Capsa Ambulant d’Artistes, el Nil Bartolozzi, un il·lustrador jove que té moltes coses a dir i a inventar. Es tracta d’una de les accions que aquest projecte organitza en el marc d’El Teler de Llum, del Centre d’Art de Tarragona, amb la voluntat, precisament, de trencar prejudicis sobre l’art. Coneixereu els treballs d’aquest artista i, a més, descobrireu, si no hi heu estat mai, un hort urbà excepcional enmig de la Part Alta de Tarragona. Què voleu més?\nFoto: L’Hort del Circ\n> 13.30 h\nJa s’acosta l’hora de dinar i, com que farà bon temps, us proposem que baixeu cap a mar, cap al Serrallo, on, de ben segur, trobareu algun lloc per fer un arròs o algun altre plat que us vingui de gust. Per arribar-hi, però, us recomanem que passeu pel Pont de la Petxina, on, fa pocs dies, gràcies al col·lectiu Künstainer, l’Alba Rodríguez va enganxar-hi tota una sèrie de retrats que ha fet a diversos veïns del barri. La manera de fotografiar de l’Alba no us deixarà indiferents i probablement, en aquestes imatge, hi trobareu algun o altre conegut, perquè, després de setmanes de submergir-se en la seva comunitat, l’Alba ha trobat els personatges que creen la identitat del Serrallo. A través de l’art, com veieu, rebem una benvinguda càlida que humanitza el senyal urbà purament informatiu.\nFoto: Jordi Abelló\nPer a la sobretaula us proposem un petit passeig per pair bé el dinar. Si sortiu un altre cop pel Pont de la Petxina sereu molt a prop del darrer projecte de Murs que Parlen, un grafit d’Arnau Casanoves situat al carrer Torres Jordi, al mur de l’antiga fàbrica de La Sofrera, que és el punt de sortida d’algunes curses organitzades a la ciutat. El missatge de l’Arnau és crític, però alhora esperançador. Quedeu-vos només amb un detall: sota els peus dels corredors a punt d’estavellar-se els uns contra els altres hi ha larves, que representen les noves generacions sense oportunitats; les larves, però, com sabeu, s’acaben convertint en crisàlides…\nFoto: Polígon Cultural\n> 18 h\nI, finalment, tanquem aquest passeig artístic de dissabte en un jardí, el de la Tabacalera. Ens podem asseure a la gespa i contemplar, tranquil·lament, a la gran pantalla adjunta a l’edifici, la darrera projecció del fotògraf Pep Escoda, La força de les plantes, un projecte fet a Miami, Florida, que documenta la capacitat de la vegetació de créixer contra tot pronòstic i apropiar-se de l’asfalt. Són imatges plenes de bellesa i poètica que, de manera fugaç (penseu a arribar-hi amb una mica de temps, perquè a les 18 h comença i dura pocs minuts), ens fa pensar en les tensions que es generen entre la natura i la comoditat humana. La podreu tornar a veure a les 16, a les 20 i a les 22 h.\nUs hi animeu? Penseu que, si decidiu fer la ruta que us recomanem un altre cap de setmana, us perdreu l’acte de la Capsa Ambulant, però fins al 14 de juny encara podreu gaudir de la resta de propostes.\nImatges: Capsa Ambulant d’Artistes, Christopher Taylor – Fundació Forvm,\nJordi Abelló i Polígon Cultural\nRosa Casas 28-05-2015 / 16:42\n10 Juny 2015 Itineraris de Cultura: un dissabte de juny\n17 Març 2015 La imatge de la ciutat també és sonora\n26 Novembre 2014 L’intèrfon com a porta d’entrada\n4 Desembre 2014 “Quan parlo d’art, intento escriure perquè un nen ho pugui entendre”


En Pedro és treballador del Viver de Bell-lloc i actualment realitza tasques d’operari a Zeller Plastik, un dels clients de l’entitat. En aquesta entrevista ens explica quines tasques desenvolupa a la seva feina i les seves perspectives de futur. Quant fa i com vas entrar a la Fundació? I a Zeller Plastik? Fa uns 7 anys aproximadament que treballo al Viver i uns 2 mesos a Zeller Plastik. Com creus que t’ha ajudat el Viver? M’ha ajudat a trobar una feina que m’agrada. En l’àmbit personal també he millorat, la veritat és que el personal del Viver i de Zeller és molt amable. A l’edat que jo tenia quan em vaig quedar sense ...\nDilluns 25 de febrer la nostra entitat va signar el nou contracte per a la prestació del “Servei de neteja i adequació del parc del Puig de les Forques i del Cementiri Municipal” amb l’Ajuntament de Granollers. Aquest contracte té una durada de dos anys amb la possibilitat de prorrogar-lo per dos anys més. Amb la signatura d’aquest contracte, l’Ajuntament de Granollers segueix confiant en la Fundació Viver de Bell-lloc pel manteniment d’espais verds de la ciutat, el que ve fent ininterrompudament des de 1991. En la imatge podeu veure l’àmbit del manteniment.\nLa Júlia Camps va començar a participar en el Servei d’Inserció i Orientació Laboral (SIOAS) en la modalitat del treball amb suport amb el programa 2017-2018. Ha estat treballant al departament d’atenció al client en una multinacional del sector esportiu i actualment està fent un curs de recepcionista i telefonista al Servei d’Ocupació de Catalunya (SOC). La Júlia és una persona molt dinàmica, que vol conèixer totes les eines per trobar feina i fer entendre que ser diferent et fa únic i especial, aquest és el títol del vídeo que ha gravat amb la seva família i amics per donar exemple de la seva actitud davant de la vida i el ...\nQuant fa i com vas entrar a treballar a l’entitat? Vaig incorporar-me a Viver de Bell-lloc a finals del 2014, moment en que estaven a punt d’iniciar-se els cursos de Formació Ocupacional de l’especialitat de jardineria. Aleshores, vaig estar fent la funció de formadora. Amb la finalització els cursos al juliol del 2015 també va acabar la meva tasca com a formadora, fins desembre del 2015, que vaig tornar a treballar amb nous cursos, però ja amb la funció de coordinar tota la Formació Ocupacional. Quina és la teva feina a l’entitat? Actualment soc Coordinadora de Formació, m’ocupo de la gestió de tota la documentació que ...\nEn Pol Tarancon participa al Servei d’Inserció i Orientació Laboral (SIOAS) des de fa més de 7 mesos. En aquesta entrevista ens explica la seva evolució des de que va iniciar el servei i les seves perspectives de futur en l’àmbit laboral. Quan vas iniciar el SIOAS i amb quin objectiu et vas inscriure? Al juliol i ho vaig fer perquè em donessin suport en el procés de cerca de feina. Què has après en aquest servei? He aprés eines i conceptes que em poden ajudar a buscar feina i a desenvolupar-me millor en l’entorn laboral. Creus que has progressat des de que vas iniciar el servei? Per què? Sí, perquè a part dels ...\nLa setmana passada la nostra brigada d’obres va dur a terme una plantació d’arbrat (41 unitats) i la instal·lació de la corresponent xarxa de reg a l’aparcament Congost de Granollers. Aquesta feina l’hem realitzat contractats per Construccions Deumal, S.A. En concret, les varietat d’arbrat plantades han estat: Sapinde de la Xina (Koelreuteria paniculata). Lledoner americà (Celtis occidentalis). Prunera de fulles vermelles (Prunus cerasifera “Pisardii”). Sòfora (Sophora japonica). Liquidàmbar (Liquidambar styraciflua). Roure valencià (Quercus faginea).\nL’Albert Agustina va començar a participar al SIOAS a l’agost per conèixer les diferents vies per trobar feina, així com per potenciar les seves competències i habilitats. En aquesta entrevista ens explica la seva experiència en el servei i les seves perspectives de feina. Quan vas iniciar el SIOAS i amb quin objectiu et vas inscriure? Vaig començar a participar al servei a l’agost amb l’objectiu de trobar feina. Què has après en aquest servei? A fer el currículum vitae, a afrontar una entrevista, etc. En general, a fer servir totes les eines necessàries per trobar feina. Creus que has progressat des de que vas iniciar ...\nPisos.com és un portal immobiliari que pertany al grup Vocento, on les immobiliàries publiquen els diferents habitatges amb els que comercialitzen, per tant, segueix el model de negoci B2B. Habitasoft és el software de gestió immobiliària que fa servir el portal i compta amb més de 20 anys d’experiència. L’Eva Corbera és tècnica de comunicació a pisos.com i ens explica que a l’empresa tenen molt en compte la comunicació interna i l’externa, aquesta última per fidelitzar els seus clients. Van contractar els nostres serveis de manipulats per primera vegada amb l’objectiu d’ajudar al departament a preparar un obsequi que van ...\nLa Pat té una trajectòria al Viver de gairebé 24 anys, desenvolupant diverses tasques a diferents llocs de treball i relacionant-se amb gran part de l’equip del Viver. En aquesta entrevista ens explica què ha fet durant aquest temps i les seves motivacions a la feina. Quant fa i com vas entrar a treballar al Viver? El mes de març farà 24 anys que vaig començar a treballar a Viver de Bell-lloc. Al principi vaig fer d’encarregada del viver. En aquell moment, a més d’heura es produïen altres entapissants i arbustiva per a formació de tanques vegetals. Quina és la teva feina a l’entitat? Soc tècnica de l’àrea productiv...\nMaurici Cot Pastisseria i Postres és una empresa familiar fundada l’any 2016 per Maurici Cot i on també treballa la seva mare, la Isabel. En Maurici va estudiar durant 7 anys a escoles de cuina i pastisseria de gran prestigi, com el CETT, Espai Sucre i l’Escola de Pastisseria del Gremi de Barcelona, especialitzant-se en cuina i postres de restaurant i en pastisseria de botiga. També té experiència en l’àmbit de l’hostaleria i la rebosteria, ja que ha treballat a diferents pastisseries, hotels i restaurants. El seu obrador està dedicat exclusivament a pastisseria sense gluten i sense lactosa, per poder atendre a persones amb intoler...\nAvui hem rebut al Sr Ginesta, secretari general de Treball, Afers Socials i Famílies; al Sr. Ruiz, director general de Protecció Social; al Sr. Olivé, Alcalde de Cardedeu; i a la Sra. Muñoz, regidora de l’Àrea de Drets Socials de Cardedeu. Els diferents temes que hem tractat amb ells han estat: la difícil situació en que ens trobem les entitats que atenem a persones amb discapacitat per l’increment del SMI i la falta de suport de l’Administració Pública; el projecte de nova llar residència per a persones amb discapacitat intel·lectual, que s’està realitzant a Cardedeu (en fase de finalització de l’obra civil): necessitats del ...\nLa nostra entitat ofereix una gran varietat de serveis industrials per a la teva empresa, entre d’altres: Envasats/etiquetats: manipulació de productes, embalatges i etiquetats. És un servei òptim per a les empreses que busquen externalitzar aquelles activitats que els desenfoquen del seu negoci i, a més, és idoni per a atendre puntes de feina o demandes estacionals. Tractem tot tipus de productes i envasats que requereixin una manipulació manual. Manipulats: tasques com triatges, muntatges, picking, etc. És ideal per a empreses que vulguin augmentar la seva força productiva mitjançant contractes de serveis i estalviar en ...\nBruc Jardí és una empresa de materials i productes de jardineria de venda a l’engròs, ubicada a Llinars del Vallès i amb un important compromís mediambiental. Recentment, hem iniciat una col·laboració amb ells, que consisteix en l’aprofitament final del tractament de triturat de restes vegetals que hem estat realitzant a la nostra finca de La Tavella. El material triturat serà transportat a les instal·lacions de Bruc Jardí perquè ells realitzin el procés necessari per a obtenir terra vegetal de jardineria. Així doncs, a part d’aprofitar tot el material reciclat que requerim, també n’obtenim en excés per poder generar terres ...\nLa Laura Dueñas, preparadora laboral del Servei d'Inserció i Orientació Laboral (SIOAS) ens explica en aquesta entrevista les millores que presenta el programa 2018-2019 respecte a l'anterior, l'evolució dels participants, així com la implicació que tenen les empreses en el servei. Quines millores presenta el programa 2018-2019 respecte a l'anterior? D'una banda, aquesta és la segona edició del SIOAS que oferim des de la Fundació, pel que hem pogut aplicar molts coneixements i aprenentatges que vam anar incorporant durant l'edició anterior. El know-how en aquests cas és fonamental, i ens ha permès anticipar-nos a moltes necessi...\nLa Berta és una de les tècniques de jardineria de la nostra entitat i la seva feina abasta tasques molt diverses, a més, tracta tant amb clients com amb els encarregats d’equip i operaris. L’hem entrevistat per conèixer amb més profunditat el seu treball al Viver. Quant fa i com vas entrar a treballar al Viver? Vaig començar al juny del 2017. Vaig trobar l’oferta de feina a través d’un portal, de fet, ja coneixia a l’entitat, ja que fa 15 anys vaig fer una entrevista i com encara no tenia experiència, no em van seleccionar. Em motivava i em continua motivant treballar en el sector de la jardineria, perquè és la meva ...\nLa Susanna Rius és col·laboradora de la nostra entitat i Tècnica de Sistemes d’Informació Geogràfica (SIG). Des de fa un temps, està duent a terme un projecte de digitalització del sistema de reg del verd urbà del manteniment que fem per l’Ajuntament de Cardedeu. En aquesta entrevista ens explica en què consisteix detalladament. En què consisteix el projecte que estàs realitzant actualment? En digitalitzar el sistema de reg del verd urbà: places, parcs, rotondes, mitjanes, etc. del municipi de Cardedeu. Amb quina finalitat s’està duent a terme? En primer lloc, per homogeneïtzar totes les dades i informació que disposen ...\nDes del nostre Servei d’Inserció i Orientació Laboral (SIOAS) s’ha posat en marxa el programa de pràctiques professionals no laborals, en el que es realitza orientació i acompanyament, tant a la persona en pràctiques com a l’empresa, perquè sigui una relació guanyadora per a ambdues parts. Els participants del servei són candidats amb una alta motivació per desenvolupar-se en l’àmbit laboral i amb competències que s’ajusten a diferents sectors. Amb aquest programa es pretén millorar la seva ocupabilitat per afavorir la seva inserció en el mercat de treball ordinari i, d’altra banda, contribuir a potenciar la Responsabilitat ...\nLa nostra brigada d’obres va iniciar, durant el mes de novembre, els treballs d’eliminació i tractament de vegetació al·lòctona dispersa en diferents espais forestals de Mas Llombart. En concret, la vegetació que s’està traient és: canya americana (Arundo donax), ailant (Ailanthus altiíssima), plomalls (Cortaderia sellowana), morera de paper (Broussonetia papyrifera) i robínia (Robinia pseudocacia). Aquestes feines s’estan duent a terme amb l’objectiu de preservar la vegetació autòctona de la zona. Tanmateix, s’han dut a terme diferents actuacions amb maquinària i s’ha fet la gestió de residus a la planta de compostatge ...\nLa Pat Vidiella és tècnica de l’àrea productiva del Viver de Bell-lloc i porta gairebé 24 anys treballant a l’entitat. En aquesta entrevista ens explica com ha estat la seva trajectòria durant aquest temps i els diferents treballs que ha desenvolupat i desenvolupa actualment. Quant fa i com vas entrar a treballar al Viver? El mes de març farà 24 anys que vaig començar a treballar a Viver de Bell-lloc. Al principi vaig fer d’encarregada del viver. En aquell moment a més d’heura es produïen altres entapissants i arbustiva per a formació de tanques vegetals. Quina és la teva feina a l’entitat? Sóc tècnica de l’àrea ...\nQuant fa que has trobat feina i quan començaràs a treballar? Em van donar la noticia de que havia trobat feina a principis de desembre i segurament comenci a treballar a mitjans de gener. Com vas aconseguir la feina? Va ser gràcies al SIOAS, des del servei em van informar de que existia aquesta pastisseria i de la vacant, vam anar a conèixer als propietaris i em van seleccionar. A quina empresa? A Maurici Cot, que és una pastisseria ubicada a Llinars del Vallès. T’agrada el sector on treballaràs? Per què? La veritat és que sí que m’agrada el sector de la rebosteria, ja que fins ara era la meva afició i podré complir el ...\nEl passat 21 de desembre vam celebrar el Nadal a la Fundació Viver de Bell-lloc amb un dinar a la Sala Sarau, on van assistir més de 220 persones, entre les que estaven: treballadors, familiars, membres del patronat, col·laboradors i institucions. Vam començar a les 13:30h i vam gaudir d’un excel·lent càtering a càrrec del Restaurant El Racó de Ca l’Eli, després vam celebrar el 90è aniversari de la Lluïsa Oller, la nostra Presidenta d’Honor, amb dos pastissos gegants que van fer a la nostra llar residència. També vam lliurar diferents obsequis a les 5 persones que s’han jubilat recentment o que ho faran properament. Per últim, ...\nFa unes setmanes hem traslladat la nostra unitat productiva de manipulats a una nau del Polígon Sud de Cardedeu, ubicada a Cardedeu i la Montse Vallverdú, responsable comercial i el Pepe Perera, l’encarregat de l’equip ens expliquen en aquesta entrevista els motius del canvi d’instal·lacions i les perspectives de futur respecte a aquest servei. On treballàveu anteriorment al trasllat d’aquesta nau? A la finca de la Pineda, a Cardedeu. Quan i per què va sorgir la idea de fer aquest canvi? La idea va sorgir al març d’aquest any i va ser per necessitat, ja que un dels nostres clients, Demco, va contractar més serveis amb ...\nEl dijous van venir 8 treballadors de Sage a fer el seu Voluntariat Social Corporatiu a la nostra entitat. En concret, venien de les oficines de Sage Madrid, Barcelona, Sabadell i Sant Cugat. Quan van arribar els hi vam explicar com funciona la nostra entitat i les tasques que farien durant la jornada. Després, ens van ajudar amb les tasques de viverisme i a preparar la Fira de Nadal de Cardedeu. Per últim, vam dinar tots junts a la nostra llar residència, acompanyats d’algunes de les persones que viuen allà. Vam aprofitar per explicar com és el dia a dia de la llar i l’Hicham, que viu allà, els hi va comentar com organitzen les tasques ...\nPer segona vegada posem en marxa una col·laboració amb l’Escola Ginebró. La primera col·laboració va consistir en un taller sobre l’ús de noves tecnologies per millorar la qualitat de vida dels participants, persones usuàries del serveis de Lleure i del d’Inserció i Orientació Laboral, que va comptar amb la participació dels professors i alumnes del Cicle Formatiu de Grau Mitjà de Sistemes Microinformàtics i Xarxes (SMX) Després de l’èxit d’aquesta primera activitat, iniciem una segona col·laboració entre l’Escola i la Fundació, que començarà demà i que consisteix en l’acollida de 3 alumnes en pràctiques del CFGM ...\nL’Edu Parera és oficial de jardineria a la Fundació Viver de Bell-lloc i en aquesta entrevista ens explica com és el seu dia a dia i el del seu equip en el manteniment que fan a Cardedeu. Quant temps portes treballant per la Fundació Viver de Bell-lloc? Porto més de 10 anys treballant a l’entitat. Quin tipus de tasques desenvolupes habitualment? En general, ens dediquem a desenvolupar tasques tècniques de jardineria com per exemple, a grans trets són: les segues i els desbrossats, les plantacions, resolució d’incidències de regs automàtics, etc. A quines ubicacions has estat treballant més temps? Vaig estar durant 1 any ...\nIntermas Group és una empresa líder d’extrusió de malles de plàstic en l’àmbit mundial. El grup té diferents línies de negoci: packaging, agricultura, aqüicultura, industria, geosintètic, construcció i jardineria. Té 10 filials, ubicades en Europa i en Amèrica, exporten als 5 continents, la seva seu està a Llinars del Vallès i el grup factura uns 200 milions d’euros anuals. Els valors que defineixen a l’empresa són l’actitud oberta, la passió i la confiança. La seu és client de la nostra entitat i la Laurianne Hamon, la seva Corporate Communication Coordinator ens explica la seva experiència amb el nostre servei de ...\nEn Joshua Mendieta és un dels participants del programa 2018 del Servei d’Inserció i Orientació Laboral (SIOAS) i alumne del curs d’ús de noves tecnologies que imparteixen els alumnes del Cicle Formatiu de Grau Mitjà de Sistemes Microinformàtics i Xarxes (SMX) de l’Escola Ginebró. En aquesta entrevista ens explica la seva experiència en el servei i en el curs que està realitzant actualment. Quan vas iniciar el SIOAS i amb quin objectiu et vas inscriure? Vaig començar al setembre. Una excompanya de classe i participant del programa 2017 del SIOAS em va recomanar el servei. Em vaig inscriure per trobar feina a una empresa ...\nLa Cristina García és formadora a la Fundació Viver de Bell-lloc i en aquesta entrevista ens explica com és el seu dia a dia i el del seu grup d’alumnes, que estan aprenent l’ofici de l’horticultura, de la jardineria i del viverisme. Quant temps portes treballant per la Fundació Viver de Bell-lloc? Més de 10 anys. Quin tipus de tasques has desenvolupat i quines realitzes actualment? Abans era oficial de jardineria i a part de ser responsable de l’equip respecte a la feina, també ho ets com a formador i com a educador, ja que el nostre objectiu és que les persones amb les que treballem evolucionin. Actualment sóc formadora ...\nIniciem un treball de manipulats de postals de Nadal per Intermas\nEl Grup Intermas és líder mundial en extrusió de malles, amb activitat en 70 països i en els 5 continents. La delegació de Llinars del Vallès va contactar amb nosaltres per contractar el manipulat de postals nadalenques, que enviaran als seus proveïdors, clients, col·laboradors i treballadors. En total, 3 de les nostres treballadores estan fent 1.200 unitats. L’empresa ens ha confiat aquesta tasca per proximitat i també perquè ens coneixen de fa temps. És la primera vegada que col·laborem plegats i esperem que sigui l’inici d’una llarga relació. Gràcies per comptar amb nosaltres!\nXócala és l’empresa social d’Hi Som, una entitat de Cardedeu que col·labora amb nosaltres i que té com a objectiu la inclusió sociolaboral de les persones amb disCapacitat intel·lectual. La Maria Entrena, una de les participants del Servei d’Inserció i Orientació Laboral, està treballant en Xócala des del mes de setembre i en Josep Teixidó, el Responsable de l’empresa, ens explica la seva experiència amb el treball de la Maria i amb el servei en aquesta entrevista. Quant fa i com vas conèixer el Servei d’Inserció i Orientació Laboral (SIOAS)? Fa un any i mig aproximadament i va ser a través del Gerent del Viver de ...\nL’Ajuntament de Canovelles amplia un carrer en el Servei de vigilància d’estacionament limitat de zona vermella que duu a terme la nostra entitat\nEl passat 20 de juliol vam formalitzar el nou contracte del Servei de control d’estacionament amb limitació horària de vehicles de zona vermella del municipi de Canovelles. En aquest nou contracte i a partir d’avui s’incrementa la zona a vigilar amb la incorporació del carrer Sèquia en aquest sistema d’estacionament. Per aquest motiu, una de les tasques que també incloïa el contracte, a més de la vigilància, era la senyalització d’aquest carrer, tant amb el pintat de les franges vermelles al paviment com amb la col·locació dels senyals verticals que n’indiquen el funcionament. Com podeu veure a les fotos, ja ho tenim tot a ...\nEls participants del Servei d’Inserció i Orientació Laboral i els de lleure de la nostra entitat fan un curs d’ús de noves tecnologies impartit pels alumnes de l’Escola Ginebró\nDesprés d’una reunió mantinguda amb l’Escola Ginebró, on vam explorar diverses vies de col·laboració, hem iniciat una activitat puntual vinculada al Servei d’Inserció i Orientació Laboral i al Servei de Lleure de la nostra entitat. La iniciativa va sorgir de l'Escola Ginebró, cooperativa compromesa amb el territori i l'educació de qualitat i compta amb la participació dels professors i alumnes del Cicle Formatiu de Grau Mitjà de Sistemes Microinformàtics i Xarxes (SMX). Aquesta activitat, que es va iniciar el 6 de novembre, on es va aprendre en parella a com utilitzar la tablet, l’edició d’imatges, a fer servir el Google Maps ...\nIniciem la campanya d’esporga d’hivern a la Garriga, juntament amb Moix, Serveis i Obres, S.L., treballs que estan dins del contracte que tenim signat amb l’Ajuntament de la Garriga\nEnguany realitzem la tercera campanya d’esporga al municipi de la Garriga, en el contracte que tenim signat amb l’Ajuntament, en forma d’Unió Temporal d’Empreses amb Moix, Serveis i Obres, S.L. En aquesta tercera campanya pel que fa a l’esporga d’hivern, i seguint els criteris generals de sostenibilitat que s’apliquen en tot el manteniment del verd urbà municipal ens limitarem a dur a terme les podes en brocada de moreres (imprescindibles per evitar-ne la fructificació) i esporgues de reformació i seguretat en altres espècies, mentre que apostem per potenciar una poda en verd més generalitzada en la resta d’arbrat, on sigui ...